|  |
| --- |
| **POLÍCIA UPOZORŇUJE** |



**Okresné riaditeľstvo PZ v Rimavskej Sobote upozorňuje obyvateľov, že**

**oddelenie bezpečnosti cestnej premávky a dopravných evidencií**

**okresného dopravného inšpektorátu**

**a oddelenie zbraní a streliva odboru poriadkovej polície**

**sa budú sťahovať z dočasných priestorov v budove Obvodného oddelenia PZ v Rimavskej Sobote na Ul. Stavbárov 2** (pri úrade práce)

**z uvedeného dôvodu budú tieto pracoviská v dňoch**

**07. 01. 2020 – 08. 01. 2020 ZATVORENÉ.**

**Uvedené oddelenia privítajú svojich klientov opäť od 11. 01. 2020**

**v zrekonštuovaných priestoroch klientského centra**

**v budove Okresného riaditeľstva PZ na Ul. Hostinského 2**

**v Rimavskej Sobote** (oproti Bille).

**Upozornenie v súvislosti s Vianočnými sviatkami :**

**v tomto období dochádza každoročne k zvýšeniu nápadu trestnej činnosti, preto prosím, dbajte na zvýšenú opatrnosť a nasledovné upozornenia:**

* **počas nákupov v obchodných centrách si strážte svoje kabelky, v ktorých máte peňaženky s hotovosťou a platobnými kartami, nikdy ich nenechávajte v nákupných košíkoch alebo vozíkoch**
* **peňaženky, mobily a osobné doklady majte vždy pod dohľadom**
* **v motorovom vozidle na parkoviskách si nenechávajte tašky, doklady, osobné veci ani už nakúpené darčeky na viditeľnom mieste, okná vozidla vždy zatvorte a vozidlo riadne uzamknite**
* **buďte obozretní všade tam, kde je vysoká koncentrácia ľudí a to nielen pri nákupoch v obchodoch ale napríklad aj v čakárni u lekára alebo počas cestovania v hromadnej doprave**
* **zvýšte svoju pozornosť aj na cestách, v tomto období dochádza k zvýšeniu hustoty cestnej premávky a následne k nehodovosti**
* **seniori zvýšte opatrnosť a nestaňte sa obeťou zlodejov a podvodníkov, ktorí používajú stále nové legendy :**

**chráňte si svoje finančné úspory - ak Vás neznáma osoba osloví telefonicky, osloví Vás osobne na ulici alebo Vám zazvoní pri dverách a požiada Vás o peniaze s tým, že ich súrne potrebuje pre pomoc niekomu z vašich blízkych – toto tvrdenie si vždy overte, s nikým, koho nepoznáte nekomunikujte a nikomu cudziemu peniaze nedávajte ani nezasielajte**

**Prajeme Vám pokojné a ničím nerušené Vianočné sviatky**